„Näeme klientide ostukäitumuses muutusi. Tuntud bränditoodetele eelistatakse aina enam alternatiive ning senisest rohkem pööratakse tähelepanu sooduspakkumistele ja -kampaaniatele,“ kommenteeris Maxima Eesti müügiosakonna juht Marge Kikas toidukettide müüginumbrite langust sügisel.
#000001
Ostude põhjal on näha, et inimesed on tuleviku osas ebakindlamad kui varem ning suurenenud kommunaal- ja energiakulud jätavad inimestele vähem raha toidu jaoks. Üle 50% Maxima müügist moodustavad sooduskampaaniate ajal ostetud tooted.
#000002
„Maximas teeme iga päev tööd selle nimel, et hoida toidukorv nii soodne kui võimalik. Jõuluaeg võib tulla küllaltki sarnane eelnevatele aastatele. Ent juba praegu võib arvata, et jaanuarikuu tuleb vaiksem kui mullu,“ hindas Kikas eelolevat müügiperioodi.
#000003
Prisma Peremarketi sortimendi- ja hankedirektor Kaimo Niitaru ütles, et arvestades praeguseid keerulisi aegu majanduses ja tootjahindade kasvust tingitud hinnatõuse, on tarbijad hakanud oluliselt rohkem valima, mida osta. „Emotsiooniostud on oluliselt langenud, tarbimist püütakse kokku tõmmata ning eelistada odavamaid kaupu.“
#000004
Prisma on juba pikaajaliselt võtnud oma strateegiliseks eesmärgiks soodsaima ostukorvi pakkumise ning selliselt ka jätkatakse. „Need trendid kindlasti mõjutavad kõiki kauplusi, kuid Prisma poolelt saame öelda, et odava ostukorvi strateegia on olnud edasiviiv ning meie turuosa on säilinud samal tasemel.“
#000005
Müügimahud on kerges languses ning see tuleb eelkõige värskete toodete arvelt. „Müügimahu languse põhjuseks on inimeste ostujõu vähenemine kõrge inflatsiooni tõttu ja suurenenud kulud eluasemele, seda nii elektri- ja küttekulude kui ka laenuintresside kasvu tõttu,“ selgitas tarbijate ostukäitumise muutusi ka Niitaru.
#000006
Tarbijate käitumises annab emotsiooniostudest loobumise kõrval tooni ka igas kaubakategoorias soodsaimate valikute otsimine. Tihti on selleks omabränditooted. Samuti valitakse meelsasti sama kehtivuspäeva tooteid, millele Prismas kehtib hommikul 30% allahindlus ning õhtul pärast kella 20 lausa 60% allahindlus.
#000007
Prisma on alustanud jõulukauba müügiga juba varakult, et anda inimestele võimalus oma kulutusi pikema aja peale jaotada ja endale ikkagi mitmekülgset jõululauda pakkuda. Kauasäilivate toiduainete puhul on selline jaotamine hästi võimalik ja mõistlik.
#000008
„Praegune ostustatistika annab tunnistust sellest, et juba kerkivad esile mõned jõululemmikud, näiteks mandariinid, mille ostmine käib väga hoogsalt ja mida oleme suutnud pakkuda ka samal hinnatasemel nagu eelmisel aastal,“ tõi Niidas esile ning prognoosis jõuluperioodiks ostude hoogustumist, ehkki mitte sel määral, nagu eelneval aastal.
#000009
Rimi ostujuht Talis Raak märkis, et müügitulu langus ei mõju arusaadavalt kunagi positiivselt, aga hetkel mõjutavad Rimi poode palju rohkem kõrged energiahinnad. Müügitulu langemise põhjused on tema sõnul tarbijakäitumise muutumises ehk inimesed ostavad vähem.
#000010
Samas pole Rimis allahinnatud kaupade osakaal oluliselt suurenenud ning see püsib samas suurusjärgus. Kampaaniate osakaal müügist on kasvanud 2-3 protsendipunkti. Seda aitab sellisena hoida ka kaupade planeerimine ning ümbervaatamine, kui palju ühte või teist toodet kauplusesse saadetakse.
#000011
Kuid ka Rimi näeb, et inimeste huvi allahinnatud toodete osas on kindlasti suurenemas. „Seda näitab näiteks ka meie hiljutine allahindluskleebiste kasutuselevõtt realiseerimisaja lähedale jõudvatele toodetele. Inimeste huvi on väga suur ja positiivne.“
#000012
Raak oli kindel, et jõuluaeg ja kampaaniad kindlasti kasvatavad detsembris müügitulu, kuna jõulud kindlasti „pidamata ei jää ning toidulaud on vaja katta“.
#000013
Hiljutisel Eesti Panga korraldatud inflatsiooniseminaril tõi ka Selveri juhatuse liige Kristi Lomp välja, et senisest rohkem ostetakse soodushindadega tooteid. „Kui tarbija oli toidule varem planeerinud 300 eurot kuus, siis sama palju kulutab ta ka praegu. Allahindlusega kollaste siltide 30 protsendisest ostude hulgast on saanud 50 protsenti,“ sõnas ta.
#000014
Ka on muutunud tarbijate ostukäitumine. „Tootjate hinnatõus jõuab praegu poodidesse. Kaupmehed hakkavad miljonilisi elektriarveid hindadesse sisse kirjutama ja tarbijatel tuleb uute hindadega lihtsalt kohaneda. Toiduhindade tõus jätkub,“ ennustas ta.
#000015
Statistikaameti andmetel mõjutasid jaekaubanduse müügitulu langust sel sügisel enim toidukaupade kauplused. Jaekaubandusettevõtete müügitulu oli oktoobris 896 miljonit eurot ning see vähenes eelmise aasta sama kuuga võrreldes püsivhindades 4%.
#000016
Statistikaameti analüütik Johanna Linda Pihlak ütles, et kui septembris vähenes müügitulu eelmise aasta sama ajaga võrreldes 6%, siis oktoobris langus mõnevõrra aeglustus. „Müügitulu langust mõjutasid oktoobris aga enim toidukaupade kauplused, kus müük vähenes aastaga 7%,“ märkis Pihlak.
#000017
2. Mis on halvad kommentaarid?
#000022
Euribor kasvab koos laenuvõtjate hirmude ja ebakindlusega (1)
#000030
Millal lõppeb ketikoerte õudus? Jätkusuutlikkus on uus norm
#000032
Kommunaalteenuste tarbimist on enim pidanud vähendama vanemaealised (2)
#000035
Uus Maa: mullu kasvas venelaste kinnisvaraostude arv 42 protsenti, soomlaste ostutehingute arv langes kolmandiku võrra (2)
#000036
Pirita näituseväljakute alale kerkib 300 korteriga elurajoon ja lasteaed (1)
#000038
Linnamuuseum andis välja Peeter I kokaraamatu, kuidas teha arbuusi viljalihast keedist või keeta ehtsat vene kapsasuppi
#000042
Mihkel Nestor: Eesti majanduskasv jääb tänavu nullilähedaseksÜle poole tarbijatest peab oma oste rahaliselt väga valima, üha vähem tehakse emotsioonioste
#000044
Tallinna 21. Kooli õpilased lõid Baltikumi esimese keskkonnasõbralike filtritega õhupuhasti
#000045
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000046